HU
C 156/46
☒
5.
Az Európai Unió Hivatalos Lapja
2023.5.3.
Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető oly módon történő módosítása, amelyre vonatkozóan nem tettek közzé egységes (vagy azzal egyenértékű) dokumentumot.
Módosítás(ok) Az oltalom alatt álló elnevezés létrehozása óta az elnevezés gyakorlati vonatkozásainak kezelése során szerzett tapasztalatok fényében a termékleírás módosítására azért van szükség, hogy részletesebb leírást adjanak valamennyi fontos termelési és forgalmazási feltételről, beleértve az előállítás különböző szakaszait is, és biztosítsák a „Vorarlberger Bergkäse” OEM minőségét.
A több dokumentumból, illetve mellékletből álló termékleírás egy dokumentumba lett összevonva, emellett át lett dolgozva és aktualizálva lett, hogy egyértelműbben ismertesse különösen az előállítás módjára és a származás igazolására vonatkozó követelményeket, ami hozzájárul a „Vorarlberger Bergkäse” OEM minőségének megőrzéséhez.
Ezek a módosítások konkrétan a következőkre vonatkoznak:
1.
A termék leírása
Az eredeti termékleírás 5.
b) pontjának (A termék leírása) szövegét és az ahhoz fűzött kiegészítéseket innentől a 4.2. pont (A termék leírása) tartalmazza.
Ezt a pontot két részre, a 4.2.1.
(Általános információk) és a 4.2.2.
(A termék jellemzői) pontra osztották.
Az eredeti szöveg ezzel konkrétabbá és strukturáltabbá vált.
A szárazanyag zsírtartalmára vonatkozó részt törölték.
Az egyes sajtkorongok súlyát 8–35 kg-ról 7–40 kg-ra növelték, a sajtforma magasságát pedig 8–12 cm-re növelték (10–12 cm-ről).
A minimális érlelési időt 3 hónapban határozták meg.
A termékleírás 5.
b) pontja: „A »Vorarlberger Bergkäse« természetes nyers (tehén)tejből készül, zsírtartalma kb.
50 %, a kérge rúzsflórával érleltszárított, barnássárgától barnáig terjedő színű, szemcsés.
A korongok tömege 8 és 35 kg között van, magasságuk 10–12 cm.
A kb. borsóméretű kerek lyukak matt fényűek vagy fényesek, egyenletesen eloszlanak.
A sajttészta állaga tömör vagy képlékeny, az elefántcsontszíntől a világossárgáig terjedő színű.
Íze a fűszerestől a pikánsig terjed.
A nyersanyag a hegyi legelőkön és a kemény sajtok előállítására alkalmas völgyekben legeltetett olyan tehenek teje, amelyek takarmányozásához nem használnak silótakarmányt.
A sajt előállításához csak természetes tejoltó használható.” és az 5.
b) pont kiegészítései: „A takarmányozási szabályok szigorú betartása (lásd a mellékletet), a kis mennyiségeket termelő alpesi tejüzemek, a »Vorarlberger Bergkäse« kézzel történő gondos érlelése és a terméknek szentelt figyelem, a silótakarmány-mentes és természetes nyerstej hagyományos feldolgozása, valamint a sajtkészítők szaktudása kétségtelenül a legjelentősebb megkülönböztető jegyek.
A tej beszállítására csak a kizárólag külterjes legelőgazdálkodást folytató gazdaságok jogosultak, amelyek nem állítanak elő silótakarmányt, illetve a teheneket nem azzal takarmányozzák.
A vegyes gazdaságok (a fiatal szarvasmarhákat szilázssal takarmányozó gazdaságok) nem jogosultak a tej beszállítására.
A tejet naponta legalább egyszer szállítják, és közvetlenül a tejüzemben dolgozzák fel.
Az a tény, hogy a sajtot kisüzemi gazdaságokban állítják elő, biztosítja a kisüzemi termelés fenntartását és a sajt gondos kezelését.
Ez a »Vorarlberger Bergkäse« különleges minőségét és hosszú eltarthatóságát is eredményezi.” a következőképpen lettek átfogalmazva:
4.2.
A termék leírása
4.2.1.
Általános információk A „Vorarlberger Bergkäse” hegyi legelőkön vagy völgyekben legeltetett olyan tehenek nyers tejéből készült kemény sajt, amelyek takarmányozásához nem használnak silótakarmányt.
A fiatal szarvasmarhákat szilázssal takarmányozó gazdaságok (vegyes gazdaságok) nem jogosultak a tej beszállítására.
A sajtkorongok súlya 7 és 40 kg között van, magasságuk 8–12 cm, és érlelésük legalább 3 hónapig tart.